ԱՄՓՈՓԱԹԵՐԹ
«Գնման պայմանագրում փոփոխություն կատարելուն թույլտվություն տալու մասին» 
ՀՀ կառավարության որոշման նախագծի
	1. ՀՀ ֆինանսների նախարարություն 
	13.10.2026թ.

	
	N 04/26-2/26606-2026

	Ուսումնասիրելով ՀՀ առողջապահության նախարարության 29/09/2026թ. թիվ ԱԱ/22.3/30570-2026 գրությամբ ներկայացված ՀՀ կառավարության որոշման նախագիծը, առաջարկում ենք՝	
· նախագծի ընդունումը հիմնավորող փաստաթղթում՝
		- բացահայտել գնման առարկայի բնութագրերի փոփոխման արդյունքում նախագծով առաջարկվող միավոր գնի հիմնավորվածությունը.
		-  3-րդ կետի 1-ին պարբերության համաձայն՝ պայմանագրի ընդհանուր գինը մնում է անփոփոխ և պետական բյուջեից լրացուցիչ ֆինանսական միջոցների հատկացման անհրաժեշտություն չի առաջանում: Սակայն նույն կետի 2-րդ պարբերությամբ նշվում է, որ նախագծի ընդունմամբ պայմանավորված՝ պայմանագրի գնի բարձրացման արդյունքում առաջացող լրացուցիչ ծախսերը կփոխհատուցվեն նախարարության 2026-2028թթ. համապատասխան բյուջետային ծրագրերով նախատեսված ընդհանուր հատկացումների հաշվին (կամ անհրաժեշտության դեպքում՝ տարեկան բյուջեների վերաբաշխման միջոցով).
		- «Առաջարկվող կարգավորման բնույթը» բաժնում բերված նկարագրությունները համապատասխանեցնել նախագծի բովանդակությանը.
		- չի պարզաբանվում՝ արդյոք պայմանագրի ընդհանուր գինը փոփոխվում է, թէ ոչ, և արդյոք նախագծի ընդունմամբ պայմանավորված ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն կառաջանա, ինչպես նաև ներկայացված չեն նախագծի ընդունմամբ պայմանավորված՝ պայմանագրի գնի փոփոխության և դրա արդյունքում ՀՀ պետական բյուջեի վրա ազդեցության գնահատականն ու դրա հաշվարկ հիմնավորումները.
· նախագծի նախաբանում «56-րդ» բառերը փոխարինել «57.1-րդ» բառերով:
	

Ընդունվել է
Կատարվել է համապատասխան փոփոխություն նախագծում, հիմնավորումը խմբագրվել և լրամշակվել է: 

	[bookmark: _Hlk206406672]2. Արդարադատության նախարարություն
	03.11.2026թ.

	
	N /27.0.1/57957-2026

	«Գնման պայմանագրում փոփոխություն կատարելուն թույլտվություն տալու մասին» ՀՀ կառավարության որոշման նախագծի (այսուհետ՝ Նախագծի) վերաբերյալ հայտնում ենք հետևյալը՝
1․ Նախագծի հիմնավորման համաձայն՝ «Նովո Նորդիսկ» (Novo Nordisk) դեղագործական ընկերության պաշտոնական հայտարարության համաձայն՝ արտադրական գլոբալ հզորությունների վերաբաշխման պատճառով ամբողջ աշխարհում ամբողջությամբ դադարեցվում է «Լեվեմիր» (ինսուլին դետեմիր) դեղի արտադրությունն ու մատակարարումը։ Ստեղծված իրավիճակում անհնարին է դառնում կնքված պայմանագրի շրջանակներում տվյալ ապրանքատեսակի հետագա մատակարարումը Հայաստանի Հանրապետություն։
Սույն նախագծով առաջարկվում է այդ փոփոխությունը չդիտարկել որպես արհեստական, քանի որ այն պայմանավորված չէ կողմերի սուբյեկտիվ ցանկությամբ կամ հակամրցակցային համաձայնությամբ, այլ հանդիսանում է արտադրողի կողմից դեղի արտադրության գլոբալ դադարեցման օբյեկտիվ և անկանխատեսելի հետևանք։
«Գնումների մասին» ՀՀ օրենսդրությամբ և ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 57.1-րդ կետի կիրառման համար հիմք է հանդիսանում այնպիսի օբյեկտիվ և անկանխատեսելի հանգամանքի առաջացումը, որը հնարավոր չէր կանխատեսել պայմանագրի կնքման պահին և յուրաքանչյուր առանձին դեպքում, հիմնավորելով պայմանագրի կատարման և (կամ) կառավարման առանձնահատկությունը, ՀՀ կառավարության որոշմամբ կարող է տրվել թույլտվություն գնման պայմանագրում փոփոխություն կատարելու համար։
Այս առումով անհրաժեշտ է հաշվի առնել, որ հասանելի պաշտոնական տարբեր աղբյուրներում  (https://www.pharmexec.com/view/novo-nordisk-to-discontinue-levemir-for-diabetes-mellitus, https://www.mass.gov/doc/issue-4-december-2023-updated-0/download, https://www.ema.europa.eu/en/documents/minutes/meeting-summary-medicine-shortages-spoc-working-party-meeting-7-8-october-2024_en.pdf) դեռևս 2023 թվականին ներկայացվել են ծանուցումներ «Լեվիմիր» դեղի արտադրության փուլային դադարեցման մասին, իսկ պայմանագիրը ՀՀ առողջապահության նախարարության և «Մ.Լ.Ն. Ֆարմ» ՍՊԸ-ի միջև կնքվել է 19.08.2025 թվականին։
  «Գնումների մասին» օրենքի 3-րդ հոդվածի 2-րդ մասի համաձայն՝ գնումների գործընթացը հիմնվում է հետևյալ սկզբունքների վրա.
1) գնման գործընթացի միասնական կանոններով մրցակցային, թափանցիկ, համաչափ, հրապարակային և ոչ խտրական հիմունքներով կազմակերպում.
2) պայմանագրի կնքման նպատակով մասնակիցների շրջանակի ընդլայնում և նրանց միջև մրցակցության խրախուսում։
ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 57.1-ին կետը Կառավարությանը տալիս է հայեցողական լիազորություն՝ յուրաքանչյուր առանձին դեպքում թույլատրելու 56-րդ կետով սահմանված արգելքներից շեղումներ, այն չի կարող կիրառվել ի վնաս Օրենքի հիմնարար սկզբունքների:
Ուստի անհրաժեշտ է ներկայացնել լրացուցիչ պարզաբանումներ՝ վերը բարձրացված հարցերի վերաբերյալ, քանի որ հիմնավոր փաստարկների բացակայության պարագայում կարող են խախտվել Օրենքով ամրագրված սկզբունքները։



2․ Հաշվի առնելով այն հանգամանքը, որ Նախագիծը իր բնույթով անհատական ակտ է, ուստի հիմք ընդունելով «Նորմատիվ իրավական ակտերի մասին» օրենքի 23-րդ հոդվածի կարգավորումները, անհրաժեշտ է Նախագծի 3-րդ կետը վերանայել։
	


1. Չի ընդունվել
2023 թվականից «Նովո Նորդիսկ» ընկերության կողմից նախապես տեղեկացվել է «Լևեմիր» դեղամիջոցի արտադրությունը փուլային եղանակով դադարեցնելու մասին։ Միևնույն ժամանակ, հարկ է ընդգծել, որ արտադրության դադարեցման վերաբերյալ ծանուցումը չի ենթադրում մատակարարումների անհապաղ դադարեցում։ Մասնավորապես, կնքված պայմանագրի կողմ հանդիսացող մատակարար ընկերության և «Նովո Նորդիսկ» ընկերության միջև գործող պայմանագրային հարաբերությունների շրջանակներում, մինչև 2025 թվականը, ապահովվել են «Լևեմիր» դեղամիջոցի՝ նախապես պատվիրված քանակների մատակարարումները։ Հարկ է նշել նաև, որ արտադրության դադարեցման վերաբերյալ ծանուցումները տրամադրվել են նախապես, իսկ արտադրող ընկերությունը, իր առկա պաշարների հաշվին, շարունակել է ապահովել արդեն իսկ պատվիրած պատվերների կատարումը։ Միաժամանակ, անհրաժեշտ է ի նկատի ունենալ դեգլյուդեկ ինսուլինի (Տրեսիբա) առանձնահատկություններին։ Դեղամիջոցն ունի մինչև 48 ժամ տևողությամբ ազդեցություն, ինչը կարևոր առավելություն է շաքարային դիաբետի արդյունավետ կառավարման տեսանկյունից։ Հաշվի առնելով այն հանգամանքը, որ ներկայումս ծրագրի շահառու բոլոր երեխաներն ապահովված են գլյուկոզայի շարունակական մոնիթորինգի համակարգերով, վերջիններիս շրջանում էականորեն նվազել է հիպոգլիկեմիկ դրվագների հաճախականությունը։ Այս պայմաններում դեգլյուդեկ ինսուլինի կիրառումը առավել նպատակահարմար է՝ հաշվի առնելով դրա երկարատև ազդեցությունը և կիրառման առանձնահատկությունները։ Ի տարբերություն 24-ժամյա ազդեցությամբ ինսուլինների, որոնց կիրառումը որոշ դեպքերում կարող է պահանջել օրական երկու ներարկում, դեգլյուդեկ ինսուլինն ապահովում է երկարատև ազդեցություն՝ հնարավորություն տալով ավելի ճկուն կազմակերպել բուժման գործընթացը: Այսպիսով, գլյուկոզայի շարունակական մոնիթորինգի համակարգերի և դեգլյուդեկ ինսուլինի համակցված կիրառումը նպաստում է երեխաների մոտ շաքարային դիաբետի առավել արդյունավետ և համապարփակ կառավարմանը։ Այսպիսով, սույն նախագծի չընդունման և պայմանագրի դադարեցման պարագայում կունենք կենսականորեն անհրաժեշտ դեղի ընդհատում: 
2. Ընդունվել է 
Կատարվել է համապատասխան փոփոխություն նախագծում:

	3. Վարչապետի աշխատակազմի իրավաբանական վարչություն 
	03.11.2026թ.

	
	

		1.Ներկայացված որոշման նախագծի 1-ին կետով նախատեսվում է թույլատրել ՀՀ առողջապահության նախարարությանը՝ կատարել գնման պայմանագրով նախատեսված գնի փոփոխություն: Իսկ 2-րդ կետով սահմանվում է, որ գնի փոփոխությունը (բարձրացումը) չի դիտարկվում որպես Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի իմաստով պայմանագրում կատարված արհեստական փոփոխություն։
	Այս առումով հարկ է նկատի ունենալ, որ «Գնումների մասին» օրենքի 25-րդ հոդվածի նախկին խմբագրության համաձայն՝ արգելվում է փոփոխել պայմանագրով նախատեսված ապրանքների, աշխատանքների և ծառայությունների բնութագրերը: 2025 թվականի հոկտեմբերի 24-ի ՀՕ-336-Ն օրենքի համաձայն՝ պայմանագրով նախատեսված ապրանքների, աշխատանքների և ծառայությունների բնութագրերի փոփոխման դեպքերը և կարգը սահմանում է Հայաստանի Հանրապետության կառավարությունը, հետևաբար, գտնում ենք, որ ներկայացված նախագիծը կարող է քննարկվել նշված կարգի առկայության պարագայում և դրա շրջանակներում: 
	2. Միաժամանակ նախագծի 2-րդ կետում՝ պայմանագրում կատարված փոփոխությունը որպես արհեստական փոփոխություն դիտարկել կամ չդիտարկելը չի բխում ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետով նախատեսված կարգավորումներից:





	3. Նախագծի 3-րդ կետով նախատեսված ուժի մեջ մտնելու դրույթը վերանայման կարիք ունի՝ նկատի ունենալով, որ նախագիծն անհատական բնույթի իրավական ակտ է: 
	1.Չի ընդունվել
Նախագծով արդեն իսկ կնքված պայմանագրով սահմանված տեխնիկական բնութագրի փոփոխություն չի նախատեսվում: 











2.Չի ընդունվել
Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի (այուհետ` Կարգ) 57.1 կետով սահմանված է դրույթ` Կարգի 56-րդ կետով նախատեսված պայմաններից տարբերվող պայմաններ սահմանելու կամ սահմանված պայմանները չկիրառելու համար:  Ընդ որում Կարգի 57.1 կետը Նախագծի համար լիազորող նորմ է սահմանվել` ըստ Ֆինանսների նախարարության առաջարկի: 


3. Ընդունվել է 
Կատարվել է համապատասխան փոփոխություն նախագծում:



